CELEX: 32006R0957
Language: sl
Date: 2006-06-28 00:00:00
Title: Uredba Komisije (ES) št. 957/2006 z dne  28. junija 2006  o uvrščanju določenega blaga v kombinirano nomenklaturo in spremembi Uredbe (EGS) št. 48/90

29.6.2006   
            
            
               SL
            
            
               Uradni list Evropske unije
            
            
               L 175/45
            
         
      UREDBA KOMISIJE (ES) št. 957/2006
   z dne 28. junija 2006
   o uvrščanju določenega blaga v kombinirano nomenklaturo in spremembi Uredbe (EGS) št. 48/90
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Za zagotovitev enotne uporabe kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Pravila se nanašajo tudi na katero koli drugo nomenklaturo, ki na njej temelji delno ali v celoti ali ji dodaja kakršen koli dodaten pododdelek in je vzpostavljena s posebnimi določbami Skupnosti z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu s temi splošnimi pravili je treba blago, poimenovano v stolpcu 1 preglednice, določene v Prilogi k tej uredbi, uvrstiti pod oznake KN iz stolpca 2 iz utemeljitev, določenih v stolpcu 3 te preglednice.
            
         
               (4)
            
            
               Primerno je zagotoviti, da se imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece lahko sklicuje na zavezujoče tarifne informacije, ki jih izdajajo carinski organi držav članic v zvezi z uvrščanjem blaga v kombinirano nomenklaturo in niso v skladu s to uredbo.
            
         
               (5)
            
            
               Uvrstitev „matričnih zaslonov“ v Uredbi Komisije (EGS) št. 48/90 z dne 9. januarja 1990 o uvrstitvi določenega blaga v kombinirano nomenklaturo (3) je povzročila nepravilno uvrstitev in zato je treba točko 2 Priloge k tej uredbi črtati.
            
         
               (6)
            
            
               Za točko 3 Priloge k tej uredbi Odbor za carinski zakonik ni dal mnenja v okviru roka, ki ga je določil njegov predsednik.
            
         
               (7)
            
            
               Za točki 1 in 2 Priloge k tej uredbi so ukrepi v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, poimenovano v stolpcu 1 preglednice iz Priloge, se uvrsti v okvir kombinirane nomenklature pod oznake KN, navedene v stolpcu 2 te preglednice.
   Člen 2
   Na zavezujoče tarifne informacije, ki jih izdajajo carinski organi držav članic in niso v skladu s to uredbo, se je v skladu s členom 12(6) Uredbe (EGS) št. 2913/92 mogoče sklicevati še tri mesece.
   Člen 3
   Točka 2 Priloge k Uredbi (EGS) št. 48/90 se črta.
   Člen 4
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. junija 2006
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1. Uredba, kakor je bila nazadnje spremenjena z Uredbo (ES) št. 838/2006 (UL L 154, 8.6.2006, str. 1).
   
      (2)  UL L 302, 19.10.1992, str. 1. Uredba, kakor je bila nazadnje spremenjena z Uredbo (ES) št. 648/2005 Evropskega parlamenta in Sveta (UL L 117, 4.5.2005, str. 13).
   
      (3)  UL L 8, 11.1.1990, str. 16. Uredba, kakor je bila nazadnje spremenjena z Uredbo (ES) št. 705/2005 (UL L 118, 5.5.2005, str. 18).
   
      PRILOGA
      
                  Poimenovanje blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Grafični in alfa-numerični prikazovalnik na podlagi tehnologije tekočih kristalov z enobarvno pasivno matriko.
                              Prikazovalnik je sestavljen iz plasti tekočih kristalov, ki je stisnjena med dve stekleni plošči s številnimi točkami (te so v 64 vrsticah in 240 stolpcih) in elektronsko vmesniško ploščo s tehnologijo C-MOS.
                              Lahko se vdela v druge izdelke.
                              Ne more prikazovati video slik.
                           
                        
               
                  8531 20 95
               
               
                  Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo k oznakam KN 8531, 8531 20 in 8531 20 95.
                  Prikazovalnik vsebuje elektronsko vmesniško ploščo. Zato ga ni mogoče uvrstiti med naprave na tekoče kristale iz tarifne številke 9013 (glej tudi pojasnjevalne opombe HS za tarifno številko 9013 (1)).
                  Prikazovalnik ne vsebuje elektronike za reprodukcijo video signalov. Zato ga ni mogoče uvrstiti med video monitorje iz tarifne številke 8528.
                  Prikazovalnik je indikatorska tabla iz tarifne številke 8531 in lahko prikazuje samo grafike in alfa-numerične znake (glej tudi pojasnjevalne opombe HS za tarifno številko 8531 (D)).
               
            
                  
                              2.
                           
                           
                              Izdelek znan kot „LCD-modul (z zaslonom na dotik)“ v obliki naprave na tekoče kristale z aktivno matriko z enoto za osvetlitev ozadja, inverterji, tiskanimi vezji s krmilno elektroniko, ki služi samo naslavljanju točk. Naprava na tekoče kristale je sestavljena iz plasti tekočih kristalov, ki je stisnjena med dve stekleni plošči. Zunanja plast steklenih celic je prekrita s tenkim kovinskim prevodnim in uporovnim slojem.
                              Modul je izdelan na podlagi tehnologije tankoplastnih tranzistorjev (TFT). Splošne dimenzije so 34,5 (Š) × 35,3 (V) × 16,5 (G) cm z diagonalno izmero zaslona 38,1 cm (15″).
                              Modul ne vključuje nobene druge elektronske komponente (na primer električnega napajanja, video konverterjev, normirnega vezja, tunerja itd.) ali vmesnikov za povezavo z drugimi aparati.
                           
                        
               
                  8548 90 90
               
               
                  Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 2(c) k oddelku XVI in besedilo k oznakam KN 8548, 8548 90 in 8548 90 90.
                  Modul je del, ki ni primeren za izključno ali pretežno uporabo s posebno vrsto strojev iz oddelka XVI. Zato je v skladu z opombo 2(c) k oddelku XVI uvrščen pod tarifno številko 8548.
               
            
                  
                              3.
                           
                           
                              Izdelek, znan kot „LCD-modul“ v obliki naprave na tekoče kristale z aktivno matriko z enoto za osvetlitev ozadja, inverterji in tiskanimi vezji s krmilno elektroniko, ki služi samo naslavljanju točk.
                              Modul je izdelan na podlagi tehnologije tankoplastnih tranzistorjev (TFT). Splošne dimenzije so 75,9 (Š) × 44,9 (V) × 4,9 (G) cm z diagonalno izmero zaslona 81,6 cm (32″) in ločljivostjo 1 366 × 768 točk.
                              Modul ne vključuje nobene druge elektronske komponente (na primer električnega napajanja, video konverterjev, normirnega vezja, tunerja itd.) ali vmesnikov za povezavo z drugimi aparati.
                           
                        
               
                  8529 90 81
               
               
                  Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 2(b) k oddelku XVI in besedilo k oznakam KN 8529, 8529 90 in 8529 90 81.
                  Modula ni mogoče uvrstiti pod tarifno številko 9013, saj vsebuje enoto za osvetlitev ozadja, inverterje, tiskana vezja s krmilno elektroniko, ki služi samo naslavljanju točk (glej tudi pojasnjevalne opombe HS za tarifno številko 9013 (1)).
                  Modula ni mogoče uvrstiti pod tarifno številko 8473 kot dela prikazovalne enote strojev za avtomatsko obdelavo podatkov, saj ni primeren samo za izključno ali pretežno uporabo s stroji za avtomatsko obdelavo podatkov iz tarifne številke 8471.
                  Modula ni mogoče uvrstiti pod tarifno številko 8531, ker ni električni aparat za vizualno signalizacijo ali del takega aparata v skladu z njegovimi značilnostmi (glej tudi pojasnjevalne opombe HS za tarifno številko 8531).
                  Zaradi njegovih značilnosti (npr. dimenzij in ločljivosti) se modul uvršča pod tarifno številko 8529, saj je primeren samo za izključno ali pretežno uporabo z aparatom iz tarifne številke 8528.